laion/Wikipedia-Exotic huggingface dataset:
טרווי מקוי

טרוויס לזרוס "טרווי" מקוי (באנגלית: Travis Lazarus "Travie" McCoy; נולד ב-6 באוגוסט 1981) הוא זמר וראפר אמריקאי, סולן להקת ההיפ הופ ג'ים קלאס הירוז. ביוני 2010 הוציא את אלבום הסולו הראשון שלו, "Lazarus", מתוכו הצליח במיוחד הסינגל "Billionaire", דואט עם ברונו מארס. מקוי נולד וגדל בז'נבה שבניו יורק ב-6 באוגוסט 1981. מוצא אביו מהאיטי, ואמו ממוצא אינדיאני ואירי. בילדותו, כשגלש מקוי בסקייטבורד, ברכו נפגעה בתאונת החלקה והוא רותק לכיסא גלגלים למשך ארבעה חודשים, אך כתוצאה מכך התפנה להתמקד בעיסוק אמנותי. בכיתה י' עבר לכיתת ההתעמלות בה למד מאט מקגינלי, שותפו לעתיד ללהקת ג'ים קלאס הירוז, ושניהם נעשו חברים, כיוון ששניהם היו מתופפים באותה התקופה (מקוי ניגן אז בלהקת פאנק רוק). השניים החליטו להקים להקה וניגנו יחד עם מוזיקאים נוספים, עד שהוקמה בסופו של דבר להקת Gym Class Heroes. לאחר שסיים את לימודיו בבית הספר התיכון, נרשם מקוי לבית ספר לאמנות באוטיקה שבניו יורק, אך בגיל 20 עזב אותו כדי להתמקד לעיסוק במוזיקה ובקִעקוע. ערך מורחב – ג'ים קלאס הירוז בשנת 1997 ניגן ריאן ג'יז במסיבה יחד עם מאט מקגינלי. השניים ניגנו מוזיקה אינסטרומנטלית כשג'יז מנגן בגיטרה בס ומקגינלי מתופף. מקוי, שנכח במסיבה, עלה על הבמה, לקח את המיקרופון והחל לשיר ראפ. כשבוע לאחר מכן הקימו השלושה את להקת "ג'ים קלאס הירוז". שם הלהקה, "ג'ים קלאס הירוז", בעברית "גיבורי כיתת ההתעמלות", נבחר מאחר שמקוי ומקגינלי הכירו בכיתת התעמלות. הלהקה הוציאה ארבעה אלבומים עד כה. בתחילת 2010 הודיע מקוי כי הוא פותח בקריירת סולו, אך למרות זאת ג'ים קלאס הירוז לא תתפרק. הוא עבר למיאמי, והחליט לאמץ את הכינוי בו כינתה אותו משפחתו: "טרווי". ב-9 במאי 2010 הוציא מקוי את סינגל הסולו הראשון שלו "Billionaire" בו שר גם ברונו מארס. את השיר כתבו והפיקו חברי הסמיזינגטונס. השיר זכה להצלחה גדולה מכל סינגל שהוציא יחד עם הג'ים קלאס הירוז, והגיע למקום הרביעי בבילבורד הוט 100 ולמקום השני במצעד הסינגלים הבריטי והגיע למעמד של פלטינה ×2 בארצות הברית. ב-8 ביוני 2010, לאחר שנה וחצי של עבודה, יצא אלבום הבכורה של מקוי "Lazarus". מלבד "Billionaire" יצאו מהאלבום גם הסינגלים "Need You" ו-"We'll Be Alright". באוגוסט 2010 השתתף מקוי בחלק מההופעות מסיבוב ההופעות "Last Girl on Earth Tour" של ריהאנה. בנובמבר ובאוקטובר 2010 יצא מקוי לסיבוב של 13 הופעות באירופה יחד עם ברונו מארס, במהלכו הופיעו חמש פעמים בממלכה המאוחדת, ארבע בגרמניה ופעם אחת בהולנד, דנמרק שוודיה וצרפת. מדיה וקבצים בנושא טרווי מקוי בוויקישיתוף אתר האינטרנט הרשמי של טרווי מקוי אתר האינטרנט הרשמי של טרווי מקוי טרווי מקוי, ברשת החברתית פייסבוק טרווי מקוי, ברשת החברתית אקס (טוויטר) טרווי מקוי, ברשת החברתית אינסטגרם טרווי מקוי, ברשת החברתית טיקטוק טרווי מקוי, סרטונים בערוץ היוטיוב טרווי מקוי, במסד הנתונים הקולנועיים IMDb (באנגלית) טרווי מקוי, באתר Rotten Tomatoes (באנגלית) טרווי מקוי, באתר אפל מיוזיק (באנגלית) טרווי מקוי, באתר ספוטיפיי טרווי מקוי, באתר סאונדקלאוד (באנגלית) טרווי מקוי, באתר AllMusic (באנגלית) טרווי מקוי, באתר MusicBrainz (באנגלית) טרווי מקוי, באתר דיזר טרווי מקוי, באתר Yandex.Music (ברוסית) טרווי מקוי, באתר Discogs (באנגלית) טרווי מקוי, באתר Songkick (באנגלית) טרווי מקוי, באתר Genius טרווי מקוי, באתר בילבורד (באנגלית) טרווי מקוי, באתר טיידל (באנגלית) Gym Class Heroes: High Rollers באתר SPIN travis mccoy באתר SEVENTEEN Interview: Travis McCoy from Gym Class Heroes באתר the-Trades GOLD & PLATINUM באתר ה-RIAA
סונג וונג טוי

סונג וונג טוי (באנגלית: Sung Wong Toi; בסינית: =宋王臺) היא אנדרטה הממוקמת בחצי האי קאולון שבהונג קונג. האנדרטה ממוקמת כיום בגן סונג וונג טוי, והיא חלק מהאנדרטה המקורית - כתובת החקוקה על סלע טבעי שגובהו 45 מטרים ואשר עמד בעבר בראש "הגבעה המקודשת" (聖山) שבמא טאו צ'ונג הצופה על מפרץ קאולון. משמעות השם "סונג וונג טוי" היא "טרסת מלכי שושלת סונג". הכתובת מופיע על סלע שהיה חלק מאנדרטה לזכרם של שני הקיסרים האחרים של שושלת סונג הדרומית- ז'או שי וז'או בינג אשר נמלטו להונג קונג בשנת 1277 בעקבות פלישת המונגולים לסין והתגוררו בלנטאו עד שנת 1279. בכתיבת הכתובת נבחר הסימן "ואנג" (王) שמשמעו "מלך" במקום הסימן "הואנג" (皇) שמשמעו "קיסר". בקנטונזית שני הסימנים מבוטאים באותו אופן - "וונג", כך שבהגייתם את הכיתוב הם התכוונו למילה "קיסר" אולם בחרו כיתוב אשר לא יכעיס את השליטים החדשים משושלת יואן. ישנה סברה לפיה בתחילה נכתב הסימן "הואנג" (皇) ובהמשך נמחק חלקה העליון של הכתובת ונותר הסימן "ואנג" (王). בעקבות פלישת הצבא המונגלי לסין נמלט בית המלוכה של שושלת סונג לדרום המדינה והתחבא בגבעות שבאזור קאולון ולנטאו. ז'או שי נפטר ממחלה, ואילו אחיו בן ה-14 ז'או בינג התאבד לאחר תבוסת צבאו למונגולים בקרב יאמן. לאחר התאבדותו חרטו תושבים מקומיים את המילים "סונג וונג טוי" על סלע בראש הגבעה המקודשת. בשנת 1807 בתקופת שושלת צ'ינג שופצה האנדרטה, ונוספה כתובת בעניין המאזכרת את הקיסר ג'יאצ'ינג. במהלך הכיבוש היפני של הונג קונג פוצצה הגבעה המקודשת על מנת לפנות מקום במטרה לאפשר את הרחבת שדה התעופה קאי טאק. חלקו העליון של הסלע, שעליו הכתובת, שרד את הפיצוץ. לאחר תום מלחמת העולם השנייה, בשנת 1945 נחתך הסלע לצורת מלבן, והוצב בגן שהוקדש לסלע - במקום סמוך למקום המקורי שבו הוא ניצב. תיאור האנדרטה
ירחמיאל בלקין

ירחמיאל בלקין (21 בדצמבר 1903 – 15 ביולי 1965) היה חבר מטכ"ל "ההגנה", קצין הכנסת הראשון וסמנכ"ל משרד מבקר המדינה. בלקין נולד ברוסיה הלבנה ומגיל צעיר היה פעיל בתנועה הציונית, חבר החלוץ ופעיל עבור קרן היסוד וקרן קיימת לישראל. היה ממייסדי תנועת הנוער "התחייה". בשנת 1921 עלה לראשונה לארץ ישראל ושהה בה מספר שנים עבד בחקלאות ובייבוש ביצות. כמו כן הצטרף לארגון "ההגנה". ב-1927 נפטר אביו והוא חזר לריגה, ועלה בשנית בשנת 1934. בארגון ההגנה היה מפקד פלוגה נודדת בגוש דן, מפקד אבטחת כביש תל אביב-ירושלים ומפקד גוש שומרון. עם הקמת המטה הכללי בשנת 1939 היה לחבר המטכ"ל ושימש שלישו של יעקב דורי. כמו כן עמד בראש רשת האלחוט החשאית ומנהל אגף המשק של ההגנה. עם הקמת צה"ל שימש בתפקיד מפקד חיל הציוד והאספקה וראש ענף תקציבים. בשנת 1952 השתחרר בדרגת אלוף-משנה. הוא התמנה לקצין הכנסת הראשון ושימש בתפקיד שנה. לאחר מכן ועד מותו הפתאומי מהתקף לב בשנת 1965 היה סמנכ"ל משרד מבקר המדינה והממונה על ביקורת מערכת הביטחון ומשרד החוץ. הוא נקבר בבית העלמין קריית שאול. בניו: עוזי בלקין היה מראשוני קיבוץ נחל עוז, מיכאל בלקין הוא פרופסור לאופתלמולוגיה באוניברסיטת תל אביב ושמשון בלקין הוא פרופסור למיקרוביולוגיה באוניברסיטה העברית. ירחמיאל בלקין באתר הכנסת אל"מ י. בלקין, דבר, 16 ביולי 1965 אתר "Billiongraves"
פקחיה

פְּקַחְיָה בֶן מְנַחֵם הוא דמות מקראית, מלך ישראל. לפי הכרונולוגיה המסורתית מלך על ממלכת ישראל בשנים 737 עד 735 לפני הספירה. בסוף ימיו של מנחם בן גדי החלה נפילת ממלכת ישראל כאשר הוא העלה מס לתגלת פלאסר השלישי. בנו פקחיה עלה למלוך אחריו, ונרצח כעבור זמן קצר על ידי שלישו, פקח בן רמליהו: וַיִּשְׁכַּב מְנַחֵם עִם אֲבֹתָיו וַיִּמְלֹךְ פְּקַחְיָה בְנוֹ תַּחְתָּיו. בִּשְׁנַת חֲמִשִּׁים שָׁנָה לַעֲזַרְיָה מֶלֶךְ יְהוּדָה מָלַךְ פְּקַחְיָה בֶן מְנַחֵם עַל יִשְׂרָאֵל בְּשֹׁמְרוֹן שְׁנָתָיִם. וַיַּעַשׂ הָרַע בְּעֵינֵי ה' לֹא סָר מֵחַטֹּאות יָרָבְעָם בֶּן נְבָט אֲשֶׁר הֶחֱטִיא אֶת יִשְׂרָאֵל. וַיִּקְשֹׁר עָלָיו פֶּקַח בֶּן רְמַלְיָהוּ שָׁלִישׁוֹ וַיַּכֵּהוּ בְשֹׁמְרוֹן בְּאַרְמוֹן בֵּית הַמֶּלֶךְ אֶת אַרְגֹּב וְאֶת הָאַרְיֵה וְעִמּוֹ חֲמִשִּׁים אִישׁ מִבְּנֵי גִלְעָדִים וַיְמִיתֵהוּ וַיִּמְלֹךְ תַּחְתָּיו. — מל"ב טו,כב-כה בהוראת השם פקחיה, תפילה לאל שיפקח את עיני הרך הנולד. דב קמחי, "אנציקלופדיה לאישים בתנ"ך", הוצאת יהושע צ'ציק, 1969, כרך ראשון, עמוד 737
יצחק פרלשטיין

יצחק פרלשטין (23 במאי 1914 – 5 ביוני 1981) היה אדריכל ישראלי. נולד בתל אביב לפסיה ויעקב פרלשטיין, שהיו ממייסדי העיר. למד אדריכלות ותכנון ערים באוניברסיטת לונדון, וקיבל תואר ב-1937. עם שובו לארץ ב-1939 החל לתכנן בעיקר בתחום בינוי הערים. תחילה במסגרת ממשלתית של המנדט הבריטי ומאוחר יותר במסגרת עצמאית. בשנת 1958 זכה בפרס רוקח יחד עם רוברט בנט ומרדכי לודביג שור. בשנת 1961 זכה בפרס קפלן לייעול כאשר השתמש לראשונה בשיטת בנייה טרומית בישראל – שיטה שהפכה במהרה לנפוצה ומקובלת. בשנת 1965 כיהן בחבר השופטים של תחרות לתכנון מרכז אשדוד. בשנות ה-40 נישא לאירין, ילידת בריטניה. אחותו רבקה הייתה אשתו של היזם ואיש העסקים מרדכי מאיר, ממקימי מגדל שלום מאיר בתל אביב וקריית וולפסון בירושלים, שפרלשטין היה בין מתכנניהם. אב לעדנה, תלמה ויעקב. ראש צוות תכנון העיר אשדוד (בשיתוף אריה דודאי), 1957–1959 שכונת רמת יוסף בבת ים, 1958–1962. מגדל שלום מאיר (בשיתוף עם גדעון זיו ומאיר לוי), 1959–1966 שיכון לדוגמה, רמת אביב א' בתל אביב (בשיתוף עם רוברט בנט), 1955–1959 שכונת רמת אביב ב' בתל אביב שלשיית מגדלי מגורים ברחוב פנקס בת"א שיכונים באשדוד ובבת ים, ב-1960 הספרייה העירונית של אשדוד מרכז דיור דקל בשכונת בבלי, הכולל כ-100 דירות ובית קולנוע ב-1967 שיכונים באוגנדה מגדלי מגורים ברחוב לויטן בנווה אביבים, רמת אביב, בתל אביב, שנות ה-60 מגורים בשכונת רמת אשכול, ירושלים מגדלי וולפסון בירושלים קריית נורדאו ורמת פולג בנתניה נאות רחל ונאות שושנים בחולון שכונת רמת אביב ג' קריית וולפסון ורמת אשכול בירושלים הדר ויצמן בתל אביב נאות אפקה בתל אביב הנשיאים 24-28 בפתח תקווה, מגדלי מגורים עם בריכה משותפת בית כנסת ברובע א' באשדוד הספרייה העירונית של אשדוד מגדלי וולפסון בירושלים מגדל שלום מאיר בתל אביב מיכאל יעקובסון: סקירה על בית הכנסת שיכון ותיקים, בית ריבק ומוזיאון בת ים בתכנון פרלשטין, באתר 'חלון אחורי', 29 בספטמבר 2015 מיכאל יעקובסון, תמ"א 38 מעל הכל? ויכוח על גינה נדירה ברמת אביב חושף שטח הפקר, באתר Xnet‏, 7 במאי 2017 מיכאל יעקובסון: סיבוב בפרויקט תמא 38 ובבנייה הוותיקה שבשורת הבניינים ברחובות שמעוני ופיכמן בשכונת רמת אביב א', באתר 'חלון אחורי', 21 במאי 2024 הערב - חלוקת פרס רוקח, דבר, 19 ביוני 1958 פרס ראשון לתכנון מרכז אשדוד למהנדסים צרפתיים, מעריב, 12 ביולי 1965 רמת יוסף היפה בשכונות העיר, דבר, 16 בספטמבר 1963 בניית הספרייה העירונית, רובע ב' באשדוד, מתוך הארכיון העירוני לתולדות אשדוד מרכז דיור חדש מוקם בצפון תל אביב, דבר, 18 באוגוסט 1967 עיריית פתח תקווה, תוכנית הנדסית להיתר בניה -הנשיאים 24,26,28 פתח תקווה, באתר עיירית פתח תקווה- מחלקת הנדסה, ‏30.8.1971 ערך זה הוא קצרמר בנושא אדריכלים ובנושא ישראלים. אתם מוזמנים לתרום לוויקיפדיה ולהרחיב אותו.
1985 בארצות הברית

1985 בארצות הברית הייתה השנה בה חגגה ארצות הברית 209 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 21 בינואר – טקס ההשבעה של נשיא ארצות הברית המכהן רונלד רייגן. 24 בינואר – מעבורת החלל דיסקברי שוגרה מכף קנוורל למשימתה הצבאית הראשונה. 16 במרץ – העיתונאי האמריקאי טרי אנדרסון נחטף על ידי החזבאללה. הוא משוחרר ב־4 בדצמבר 1991 23 באפריל – חברת קוקה-קולה משנה את הנוסחה הסודית של המשקה הקל שלה ל-New Coke. (בעקבות תגובות שליליות של הציבור, כעבור שלושה חוזרים לנוסחה המקורית) 5 במאי – הנשיא רייגן מקיים ביקור שנוי במחלוקת בבית קברות צבאי בביטבורג שבגרמניה המערבית 13 במאי – הפצצת בניין MOVE בפילדלפיה 12 ביוני – בית הנבחרים האמריקאי מאשר סיוע בסך 27 מיליון דולר לקונטראס בניקרגואה 14 ביוני – חטיפת טיסה 847 של TWA על ידי אנשי חזבאללה והג'יהאד האיסלמי. 13 ביולי – בוב גלדוף מארגן מופע הצדקה לייב אייד נערך בו זמנית בלונדון ובפילדלפיה ומגייס 70 מיליון דולר לרעבים באפריקה 2 באוגוסט – טיסה 191 דלתא איירליינס מתרסק ליד דאלאס, טקסס. באירוע נהרגו 137 בני אדם. 1 בספטמבר – משלחת משותפת אמריקאית-צרפתית מאתרת את שרידי הטיטניק במעמקי האוקיינוס האטלנטי. 21 בנובמבר – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל 13 ביולי: מופע הצדקה לייב אייד בפילדלפיה 2 באוגוסט: איור של אסון התעופה בטיסה 191 של דלתא איירליינס 25 במאי – רומן ריינס, מתאבק ב-WWE 30 ביוני – מייקל פלפס, שחיין אמריקאי 21 ביוני – לנה דל ריי, זמרת אמריקאית 2 ביולי – אשלי טיסדייל, זמרת ושחקנית אמריקאית 9 באוגוסט – אנה קנדריק, זמרת ושחקנית אמריקאית 8 באוקטובר – ברונו מארס, זמר אמריקאי 30 בנובמבר – כריסי טיגן, דוגמנית אמריקאית 30 בנובמבר – קיילי קווקו, שחקנית אמריקאית 3 בדצמבר – אמנדה סייפריד, שחקנית וזמרת אמריקאית 8 בדצמבר – דווייט הווארד, כדורסלן אמריקאי 10 בדצמבר – רייבן סימון, שחקנית, זמרת ופזמונאית אמריקאית 10 באוקטובר – אורסון ולס, במאי קולנוע הוליוודי אמריקאי (נולד ב-1915) 26 בדצמבר – דיאן פוסי, אתולוגית אמריקאית, חוקרת גורילות (נולדה ב-1932) 31 בדצמבר – סם שפיגל, מפיק קולנוע אמריקאי (נולד ב-1901) 31 בדצמבר – ריקי נלסון, זמר ושחקן אמריקאי (נולד ב-1940) Timeline 1985 Patrick Smith, THE HIJACKING OF TWA 847 ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1984 בארצות הברית

1984 בארצות הברית הייתה השנה בה חגגה ארצות הברית 208 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 24 בינואר – חברת אפל משיקה את מקינטוש 16 במרץ – ארגון החזבאללה חוטף את ויליאם באקלי, ראש תחנת ה־CIA בביירות. הוא מת אחרי יותר משנה בשבי 23 ביולי – ונסה ויליאמס הופכת למיס אמריקה הראשונה להתפטר כשהיא מוותרת על תוארה בעקבות פרסום תצלומי עירום שלה במגזין "פנטהאוז" 28 ביולי – נפתחה אולימפיאדת לוס אנג'לס 30 באוגוסט – מעבורת החלל דיסקברי משוגרת לחלל למשימתה הראשונה (STS-41-D) 14 בספטמבר – ג'ו קיטינג'ר הופך לאדם הראשון החוצה לבדו בכדור פורח את האוקיינוס האטלנטי 11 באוקטובר – קתרין סוליבן היא האישה האמריקאית הראשונה שמבצעת פעילות חוץ רכבית במשימה STS-41-G של מעבורת החלל צ'לנג'ר 6 בנובמבר: רונלד רייגן מנצח במערכת הבחירות הנשיאותיות ה-50 של ארצות הברית 20 בנובמבר – נמכר ההמבורגר ה-50 מיליארד של רשת מקדונלד'ס 30 באוגוסט: מעבורת החלל דיסקברי משוגרת לחלל למשימתה הראשונה (STS-41-D). 6 בנובמבר: הנשיא הרפובליקני המכהן רונלד רייגן מנצח במערכת הבחירות הנשיאותיות ה-50 של ארצות הברית 6 בינואר – אריק טראמפ, איש עסקים אמריקאי 6 בינואר – קייט מקינון, קומיקאית ושחקנית אמריקאית 15 בינואר – בן שפירו, פרשן פוליטי, סופר ויזם יהודי-אמריקאי 10 במרץ – אוליביה ווילד, שחקנית אמריקאית 24 במרץ − כריס בוש, כדורסלן אמריקאי 31 במרץ – ג'ק אנטנוף, מוזיקאי אמריקאי 10 באפריל – מנדי מור, שחקנית וזמרת אמריקאית ממוצא יהודי 18 באפריל – אמריקה פררה, שחקנית ומדבבת אמריקאית 14 במאי – מארק צוקרברג, יזם ואיש עסקים יהודי אמריקני, מייסד הרשת החברתית המקוונת פייסבוק 29 במאי – כרמלו אנתוני, כדורסלן אמריקאי 26 ביוני – אוברי פלזה, שחקנית אמריקאית 27 ביוני – קלואי קרדשיאן, ידוענית וכוכבת ריאליטי אמריקאית 30 ביולי – ג'ינה רודריגז, שחקנית אמריקאית 25 באוקטובר – קייטי פרי, זמרת אמריקאית 26 באוקטובר – סשה כהן, מחליקה אמריקאית יהודיה. אלופת ארצות הברית בהחלקה אומנותית על הקרח 22 בנובמבר – סקרלט ג'והנסון, שחקנית קולנוע וזמרת אמריקאית 30 בדצמבר – לברון ג'יימס, כדורסלן אמריקאי ושחקן NBA 14 בינואר – ריי קרוק, ממייסדי רשת מקדונלד'ס (נולד ב-1902) 20 בינואר – ג'וני וייסמילר, שחיין ושחקן קולנוע אמריקאי (נולד ב-1904) 10 בפברואר – דייוויד ואן אריק, מתאבק אמריקאי (נולד ב-1958) 15 בפברואר – אתל מרמן, שחקנית אמריקאית (נולדה ב-1908) 1 באפריל – מרווין גיי, מוזיקאי נשמה ורית'ם אנד בלוז אמריקאי (נולד ב-1939) 22 באפריל – אנסל אדמס, צלם אמריקאי (נולד ב-1902) 23 באפריל – רד גרלנד, מגדולי פסנתרני הג'אז האמריקאים (נולד ב-1923) 16 במאי – אנדי קאופמן, קומיקאי ושחקן אמריקאי (נולד ב-1949) 27 ביולי – ג'יימס מייסון, שחקן אמריקאי (נולד ב-1909) 25 באוגוסט – טרומן קפוטה, סופר ומחזאי אמריקאי (נולד ב-1924) 16 בנובמבר – ליאונרד רוז, צ'לן אמריקאי, (נולד ב-1928) 28 בדצמבר – סם פקינפה, במאי קולנוע אמריקאי (נולד ב-1925) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1983 בארצות הברית

1983 בארצות הברית הייתה השנה בה חגגה ארצות הברית 207 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 1 בינואר – נולד האינטרנט - ARPANET עוברת להשתמש ב-IP 23 במרץ – נשיא ארצות הברית, רונלד רייגן מכריז על "יוזמת ההגנה האסטרטגית" ("מלחמת הכוכבים"), להגנה מפני איומי הגרעין הבליסטיים של ברית המועצות 4 באפריל – שיגור ראשון של מעבורת החלל צ'לנג'ר (משימה STS-6) 13 ביוני – החללית פיוניר 10 הופכת לעצם הראשון תוצרת אדם שעוזב את מערכת השמש 18 באוגוסט – ההוריקן "אלישיה" פוגע בחופי טקסס וגורם למותם של 22 בני אדם ולנזקים בעלות של יותר ממיליארד דולר 23 באוקטובר – בפיגוע התאבדות כפול נהרגים בביירות 241 לוחמים אמריקנים ו-58 צרפתים 2 בנובמבר – נשיא ארצות הברית רונלד רייגן מכריז על יום מרטין לותר קינג 2 בינואר – קייט בוסוורת', שחקנית אמריקאית 4 בינואר – ויל ביינום, כדורסלן אמריקאי. 25 בינואר – בריאן ארמסטרונג, איש עסקים ומשקיע אמריקאי. 27 בפברואר – קייט מארה, שחקנית אמריקאית 10 במרץ – קארי אנדרווד, זמרת ופזמונאית קאנטרי אמריקאית. 19 ביוני – מאקלמור, ראפר ומוזיקאי אמריקאי 4 באוגוסט – גרטה גרוויג, שחקנית, תסריטאית ובמאית קולנוע אמריקאית. 20 באוגוסט – אנדרו גארפילד, שחקן קולנוע וטלוויזיה אמריקאי-בריטי ממוצא יהודי 9 בספטמבר – זואי קאזאן, תסריטאית ושחקנית אמריקאית 21 בספטמבר – מגי גרייס, שחקנית אמריקאית 25 בספטמבר – דונלד גלובר, שחקן אמריקאי 3 באוקטובר – טסה תומפסון, שחקנית אמריקאית 5 באוקטובר – ג'סי אייזנברג, שחקן קולנוע יהודי-אמריקאי 10 בנובמבר – מירנדה למברט, זמרת אמריקאית 19 בנובמבר – אדם דרייבר, שחקן אמריקאי 20 בדצמבר – ג'ונה היל, שחקן קולנוע, מפיק ותסריטאי יהודי-אמריקאי. 15 בינואר – מאיר לנסקי, מאפיונר אמריקאי-פולני ממוצא יהודי. מראשי המאפיה בניו יורק (נולד ב-1902) 26 בינואר – אריה משה אליהו קפלן, רב אורתודוקסי אמריקאי (נולד ב-1935) 4 בפברואר – קארן קרפנטר, סולנית להקת "הקרפנטרס", נפטרה מאנורקסיה (נולדה ב-1950) 8 בפברואר – אלפרד ואלנשטיין, צ'לן ומנצח אמריקאי, (נולד ב-1898) 25 בפברואר – טנסי ויליאמס, מחזאי וסופר אמריקאי (נולד ב-1911) 1 ביולי – בקמיינסטר פולר, ארכיטקט ופילוסוף אמריקאי (נולד ב-1895) 17 באוגוסט – איירה גרשווין, פזמונאי אמריקאי (נולד ב-1896) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
1982 בארצות הברית

1982 בארצות הברית הייתה השנה בה חגגה ארצות הברית 206 שנה מיום היווסדה. הנשיא: רונלד רייגן (המפלגה הרפובליקנית) סגן הנשיא: ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 23 באפריל – ראש עיריית קי וסט בפלורידה מכריז על הקמת רפובליקת קונק, עצמאות העיר מארצות הברית, פותח במלחמה כנגדה, נכנע ומבקש סיוע בינלאומי עקב כיבושה על ידי צבא ארצות הברית. 9 ביולי – טיסה 759 של פאן אם (בואינג 727) מתרסק ביישוב קנר שבלואיזיאנה כל 146 הנוסעים על סיפון המטוס נהרגים באסון בנוסף ל-8 אנשים על הקרקע. 25 בנובמבר שריפת ענק במיניאפוליס 30 בנובמבר - הזמר מייקל ג'קסון מוציא לשווקים את "Thriller", האלבום הנמכר ביותר בכל הזמנים. 7 בדצמבר – צ'ארלס ברוקס ג'וניור הוא האדם הראשון שמוצא להורג בארצות הברית באמצעות זריקת רעל 17 בינואר – דוויין וייד, כדורסלן אמריקאי 29 בינואר – אדם למברט, מוזיקאי אמריקאי 24 באפריל – קלי קלרקסון, זמרת אמריקאית, זוכת העונה הראשונה של תוכנית המציאות אמריקן איידול 30 באפריל – קירסטן דנסט, שחקנית ודוגמנית אמריקאית 5 במאי – ונסה ליין, אשתו של קובי בראיינט ודוגמנית 1 ביולי – הילרי ברטון, שחקנית אמריקאית 8 ביולי – סופיה בוש, שחקנית אמריקאית 19 ביולי – ג'ארד פדלקי, שחקן אמריקאי 23 ביולי – פול ווסלי, שחקן טלוויזיה אמריקאי 24 ביולי – אליזבת מוס, שחקנית אמריקאית 10 באוגוסט – דבון אאוקי, דוגמנית ושחקנית אמריקנית 17 באוגוסט – מארק סאלינג, שחקן אמריקאי (נפטר ב-2018) 30 באוגוסט – אנדי רודיק, טניסאי מהבכירים בעולם 27 בספטמבר – ליל ויין, זמר וראפר אמריקאי 12 בנובמבר – אן האת'וויי, שחקנית אמריקאית 17 בפברואר – ת'לוניוס מונק, פסנתרן ג'אז אמריקאי (נולד ב-1917) 2 במרץ – פיליפ ק. דיק, סופר מדע בדיוני אמריקאי (נולד ב-1928) 5 במרץ – ג'ון בלושי, שחקן אמריקאי (נולד ב-1949) 6 במרץ – איין ראנד, פילוסופית וסופרת אמריקאית (נולדה ב-1905) 12 באוגוסט – הנרי פונדה, שחקן קולנוע אמריקאי (נולד ב-1905) 23 באוגוסט – סטנפורד מור, ביוכימאי אמריקאי זוכה פרס נובל לכימיה (נולד ב-1913) 20 בדצמבר – ארתור רובינשטיין, פסנתרן אמריקאי (נולד ב-1887) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
פרס גלובוס הזהב לסרט הטוב ביותר - קומדיה או מוזיקלי

פרס גלובוס הזהב לסרט הטוב ביותר - קומדיה או מיוזיקל, סרט מוזיקלי (באנגלית: Golden Globe Award for Best Motion Picture – Musical or Comedy), הוא פרס הניתן מטעם איגוד העיתונאים הזרים בהוליווד (HFPA), על הפקה יוצאת מן הכלל לסרט קולנוע מסוגת הקומדיה או המיוזיקל. כשנוסד פרס גלובוס הזהב, בשנים הראשונות לפעילותו, הייתה קטגוריה אחת בלבד: הסרט הטוב ביותר. החל מהשנה התשיעית להענקתו, הקטגוריה פוצלה לשתיים: הסרט הטוב ביותר - דרמה והסרט הטוב ביותר - קומדיה או מיוזיקל. ב-1953 שתי הקטגוריות אוחדו שוב באופן חד-פעמי. החל מ-1954 ועד היום, שני הפרסים מוענקים בנפרד וברציפות מדי שנה. ב-1958 פוצלה קטגוריה זו לשניים; סרט הקומדיה הטוב ביותר וסרט המיוזיקל הטוב ביותר. ב-1962 הקטגוריות אוחדו שוב. משנת 1989 עד 2004 התמודדו בקטגוריה הזו שבעה סרטי אנימציה; "בת הים הקטנה" (1989), "אלאדין" (1992), "צעצוע של סיפור" (1995), "מרד התרנגולים" (2000), "שרק" (2001), "מוצאים את נמו" (2003) ו"משפחת סופר-על" (2004). ושלושה זכו; "היפה והחיה" (1991), "מלך האריות" (1994) ו"צעצוע של סיפור 2" (1999). החל מ-2007 ישנה קטגוריה נפרדת לסרטי אנימציה; הסרט הטוב ביותר - הנפשה. מתוך 64 הסרטים שזכו בפרס עד היום (ינואר 2011), 12 סרטים זכו לאחר מכן גם בפרס אוסקר לסרט הטוב ביותר שהוענק באותה שנה. האחרון מביניהם היה "הארטיסט" (2011).   הערה: הזוכה מסומן בצבע הערה: הסרט עם הסימן † זכה באוסקר הערה: הסרט עם הסימן * היה מועמד לאוסקר האוסקר אתר האינטרנט הרשמי של פרס גלובוס הזהב לסרט הטוב ביותר - קומדיה או מוזיקלי אתר טקס גלובוס הזהב (באנגלית) פרס גלובוס הזהב במסד הנתונים IMDb (באנגלית)
1981 בארצות הברית

1981 בארצות הברית הייתה השנה בה חגגה ארצות הברית 205 שנה מיום היווסדה. הנשיא: ג'ימי קרטר (המפלגה הדמוקרטית) עד 20 בינואר, רונלד רייגן (המפלגה הרפובליקנית) סגן הנשיא: וולטר מונדייל (המפלגה הדמוקרטית) עד 20 בינואר, ג'ורג' הרברט ווקר בוש (המפלגה הרפובליקנית) פרק זה לוקה בחסר. אנא תרמו לוויקיפדיה והשלימו אותו. 20 בינואר – רונלד רייגן מושבע לנשיא ה-40 של ארצות הברית. 20 בינואר – מסתיים משבר בני הערובה באיראן 10 בפברואר – שריפה במלון קזינו הילטון בלאס וגאס והורג שמונה ו-198 נפצעו 6 במרץ – וולטר קרונקייט פורש מהגשת החדשות ברשת CBS לאחר 19 שנה 30 במרץ – ניסיון ההתנקשות ברונלד רייגן נשיא ארצות הברית 12 באפריל – שיגור ראשון של מעבורת חלל: קולומביה ממריאה למשימתה הראשונה 27 באפריל – מעבדות זירוקס פארק מציגות את עכבר המחשב 5 ביוני – נגיף האיידס מזוהה לראשונה על ידי המרכז לבקרת מחלות ומניעתן לאחר שחמישה צעירים הומוסקסואלים מלוס אנג'לס לקו בדלקת ריאות הקשורה לאיידס (הם לקו בה במהלך מחצית השנה שקדמה לתאריך פרוץ המגפה). 1 באוגוסט – ערוץ המוזיקה MTV מתחיל את שידוריו 12 באוגוסט – חברת IBM מוציאה לשוק את ה-IBM PC 19 באוגוסט – מנהיג לוב מועמר קדאפי שולח שני מטוסי סוחוי Su-22 נגד שני מטוסי קרב אמריקאים במפרץ סידרה. המטוסים האמריקאים מפילים את המטוסים הלובים 23 בנובמבר – רונלד רייגן חותם על הצו המאפשר ל-CIA לסייע לכוחות הקונטראס בניקרגואה במסגרת פרשת איראן-קונטראס 4 בדצמבר – נשיא ארצות הברית רונלד רייגן מורה על הקמת קהילת המודיעין האמריקאית 28 בדצמבר – נולדת תינוקת המבחנה האמריקנית הראשונה 20 בינואר: רונלד רייגן מושבע לנשיא ה-40 של ארצות הברית. 25 בינואר – אלישה קיז, זמרת אמריקאית 28 בינואר – אלייז'ה ווד, שחקן קולנוע אמריקאי 31 בינואר – ג'סטין טימברלייק, זמר אמריקאי 17 בפברואר – פריס הילטון, שחקנית ודוגמנית אמריקאית 28 במרץ – ג'וליה סטיילס, שחקנית אמריקאית 28 באפריל – ג'סיקה אלבה, שחקנית ודוגמנית אמריקאית 12 במאי – ראמי מאלק, שחקן אמריקאי 20 במאי – רייצ'ל פלאטן, זמרת ופזמונאית פופ 1 ביוני – איימי שומר, קומיקאית ושחקנית אמריקאית 8 ביוני – אשלי ביידן, עובדת סוציאלית 13 ביוני – כריס אוונס, שחקן אמריקני 4 באוגוסט – מייגן, דוכסית סאסקס, רעייתו של הנסיך הארי, דוכס סאסקס 24 באוגוסט – צ'אד מייקל מוריי, שחקן אמריקאי 4 בספטמבר – ביונסה נואלס, זמרת R&B ושחקנית אמריקאית 12 בספטמבר – ג'ניפר הדסון, זמרת ושחקנית אפריקאית-אמריקאית 16 בספטמבר – אלקסיס בלדל, שחקנית ודוגמנית אמריקאית 26 בספטמבר – סרינה ויליאמס, טניסאית אמריקאית 30 באוקטובר – איוונקה טראמפ, אשת עסקים אמריקאית 2 בדצמבר – בריטני ספירס, זמרת אמריקאית 5 בינואר – הרולד יורי, כימאי אמריקאי, חתן פרס נובל לכימיה (נולד ב-1893) 9 בפברואר – ביל היילי, זמר אמריקאי (נולד ב-1925) 7 באפריל – נורמן טאורוג, במאי קולנוע אמריקני (נולד ב-1899) 12 באפריל – ג'ו לואיס, מתאגרף אמריקאי (נולד ב-1914) 18 במאי – ויליאם סארויאן, סופר ומחזאי אמריקאי רומני, זוכה פרס פוליצר (נולד ב-1908) 4 ביולי – ולטר לנגר, פסיכואנליטיקן אמריקאי שחזה את התאבדותו של אדולף היטלר (נולד ב-1899) 16 ביולי – הארי צ'אפין, זמר ומשורר אמריקאי (נולד ב-1942) 16 בנובמבר – ויליאם הולדן, שחקן קולנוע אמריקאי (נולד ב-1918) 29 בנובמבר – נטלי ווד, שחקנית קולנוע אמריקאית (נולדה ב-1938) 6 בדצמבר – הארי הארלו, פסיכולוג אמריקאי (נולד ב-1905) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
ניט

האם התכוונתם ל... מסמרת Nit (גם nt באותיות קטנות) - יחידת עוצמת הארה (ראו גם הספק) השקולה לקנדלה אחת למטר רבוע (cd/m2). שכיחה במפרטי צגים.
Lazarus (אלבום)

Lazarus הוא אלבום הבכורה של הזמר והראפר טרבי מקוי, שיצא ב-8 ביוני 2010. שם האלבום הוא כשמו האמצעי של מקוי. מהאלבום יצאו שלושה סינגלים: "Billionaire",‏ "Need You" ו-"We'll Be Alright". הסינגל הראשון מהאלבום היה "Billionaire", בו משתתף גם ברונו מארס. השיר נכתב על ידי חברי הסמיזינגטונס, ויצא כסינגל ב-9 במרץ 2010. "Billionaire" הצליח ברחבי העולם והגיע למקום הרביעי במצעד הבילבורד הוט 100 ולשני במצעד הסינגלים הבריטי. הסינגל השני, "Need You", יצא בספטמבר 2010 והשלישי, "We'll Be Alright", יצא באוקטובר באותה השנה. מידע על האלבום Lazarus באתר MusicBrainz מידע על האלבום Lazarus באתר AllMusic האלבום Lazarus באתר Discogs האלבום Lazarus באתר ספוטיפיי "Album Cover: Travie McCoy – 'Lazarus'". Rap-Up.com. 2006-07-16. נבדק ב-2010-04-07.